קרב וייט פליינס

קרב וייט פליינס היה קרב במערכה על ניו-יורק וניו-ג'רזי במלחמת העצמאות של ארצות הברית, שהתרחש ב-28 באוקטובר 1776, ליד וייט פליינס, ניו-יורק, בין הצבא הקונטיננטלי של ארצות הברית לצבא הבריטי.

הקרב
בעקבות הנסיגה של הצבא הקונטיננטלי תחת פיקודו של ג'ורג' וושינגטון צפונה מניו יורק, הנחית גנרל ויליאם האו, מפקד הצבא הבריטי, חיילים במחוז ווסטצ'סטר, מתוך כוונה למנוע מוושינגטון דרך מילוט. בעקבות התראה על מהלך זה, נסוג וושינגטון רחוק יותר, והקים עמדה בכפר וייט פליינס, אך לא הצליח לבסס שליטה חזקה במקום. בהתקפה הבריטית שנעזרה בגדודים הסיאנים, נפרצו אגפיו של הצבא הקונטיננטלי, ובעקבות ההפסד, הורה וושינגטון על חייליו לסגת צפונה.

מאוחר יותר, רדף הצבא הבריטי אחר צבאו של וושינגטון ברחבי ניו ג'רזי עד אשר נסוג וושינגטון לפנסילבניה. אז, חצה וושינגטון את נהר הדלאוור חזרה לניו ג'רזי, והפתיע את חיל המצב ההסיאני בטרנטון ב-26 בדצמבר, בקרב שידוע היום כקרב טרנטון.

קישורים חיצוניים

 

וייט פליינס